JayJayThrowThrow/commonwealth-wiki-mix huggingface dataset:
චන්ද්‍රයා- අනාගත සැලසුම්

2004-01-14 වනදා ඇමරිකානු ජනාධිපති ජෝර්ජ් W. බුෂ් 2020 වන විට නව මිනිසුන් සහිත චන්ද්‍ර මෙහෙයුම්වලින් යුත් සැලසුමක් සඳහා වූ Vision for Space exploration ප්‍රකාශයට පත් කරන ලදී. එම අරමුණ සාක්ෂාත් කර ගැනීම සඳහා නාසාහි සැලසුම 2005 මාර්තු 19 ප්‍රකාශයට පත් කළ අතර විවේචකයන් විසින් ඇපලෝ 2.0 ලෙස නම් කළේය. පුරෝගාමී මිනිසුන් රහිත මෙහෙයුම වූ ලූනා රීකනයිසන්ස් ඕබිටරය (Lunar reconnaissance orbiter) 2008 දී නිකුත් කිරීමට සැලසුම් කර ඇත. මෙම LRO විසින් සඳ මතුපිටෙහි අධි විභේදන ඡායාරූප ගනු ලබනු ඇති අතර මෙමඟින් චන්ද්‍ර ආවාට නිරීක්ෂණය කිරීමේ හා සංවේදනය කිරීමේ චන්ද්‍රිකාව (LCROSS) රැගෙන යනු ඇත. එමඟින් ෂැකල්ඩන් ආවාටයෙහි ජලය පැවතීමට ඇති හැකියාවක් ගැන පර්යේෂණ සිදු කෙරෙනු ඇත.

චීනය විසින් 2012 දී සඳ මතට රෝවරයක් ගොඩ බැස්වීමටත් 2017 දී සාම්පල නැවත රැගෙන ඒමේ මෙහෙයුමක් සංවිධානය කිරීමටත් සැලසුම් සකස් කරයි. චීනය විසින් 2020ට පෙර සඳ මත ගඟනගාමීන් ගොඩ බැස්වීමට රුසියාව සමඟ වැඩ කිරීමට ද එකඟතාවයකට ද එළඹී ඇත.

2010 ට පෙර නිකුත් කිරීමට හැකිවන පරිදි ජපානය විසින් LUNAR –A නැවත සැලසුම් කර ඇත. ජපාන අභ්‍යාවකාශ ඒජන්සිය 2020 ආසන්නයේ දී මිනිසුන් සහිත චන්ද්‍ර ගොඩබෑමක් සැලසුම් කර ඇති අතර එමඟින් 2030 වන විට මිනිසුන් සහිත චන්ද්‍ර මධ්‍යස්ථානයකට මඟ පාදයි. කෙසේ නමුත් තවමත් මෙම ව්‍යාපෘතිය සඳහා ප්‍රතිපාදන වෙන් වී නොමැත.

2008 අප්‍රේල් වන විට ඉන්දියාව මිනිසුන් රහිත චන්ද්‍ර ඕබිටරයක් වන චන්ද්‍රයාන් නිකුත් කිරීමට අපේක්ෂා කරයි. ඉන්දියානු අභ්‍යාවකාශ පර්යේෂණ සංවිධානය (ISRO) සම්පූර්ණයෙන්ම තමන්ගේ වන මිනිසුන් සහිත අභ්‍යාවකාශ ගවේෂණයක් එළඹෙන දශකය තුළ සිදු කිරීමට සැලසුම් කරන අතර 2014 වන විට අභ්‍යාවකාශයට මිනිසෙකු යැවීමටත් 2020 දී මිනිසෙකු සඳ මතට ගොඩ බැස්වීමටත් සැලසුම් කර ඇත.

රුසියාව විසින් ද ඔවුන් විසින් නතර කර දමා තිබූ මිනිසුන් රහිත ලෑන්ඩරයක් හා ඕබිටරයක් වූ ලූනා ග්ලෝබ් ද නැවත ආරම්භ කරනවා යැයි ප්‍රකාශ කර ඇත. එය 2012 දී නිකුත් කිරීමට බලාපොරොත්තු වේ.

ජර්මනිය ද 2007 මාර්තු මාසයේ දී ප්‍රකාශයට පත් කර සිටියේ ඔවුන් විසින් 2012 දී ජාතික චන්ද්‍ර ඕබිටරය LEO නිකුත් කරන බවයි.

2007 අගෝස්තු මාසයේ දී නාසා විසින් ප්‍රකාශ කරනු ලැබුවේ සියලු අනාගත මෙහෙයුම් හා චන්ද්‍ර ගවේෂණ සිදු කරනු ලබන්නේ සම්පූර්ණයෙන්ම මෙට්‍රික් පද්ධති භාවිතයෙන් බවයි. මෙය සිදු කරනු ලබන්නේ දැනටමත් මෙට්‍රික් පද්ධති භාවිතා කරන අනෙකුත් ‍රටවල අභ්‍යාවකාශ ඒජන්සි සමඟ ස‍හයෝගීත්වය වර්ධනය කර ගැනීම සඳහාය.

යුරෝපානු අභ්‍යාවකාශ ඒජන්සිය ද අවුරෝරා වැඩසටහනේ කොටසක් ලෙස සඳ මතට මිනිසුන් සහිත මෙහෙයුමක් දියත් කිරීම සඳහා වූ එහි අරමුණ ප්‍රකාශයට පත් කරන ලදී.

2007 සැප්තැම්බර් 13 වනදා X Prize සංවිධානය ගූගල් සමඟ Google Lunar Xprize ප්‍රකාශයට පත් කරන ලදී. මෙම තරඟයට තරඟ කරන්නන්හට පුද්ගලිකව ධනය යොදවන ලද රොබෝ රෝවර චන්ද්‍රයා මත ගොඩ බැස්වීමටත් අවම වශයෙන් සඳ මතුපිට මීටර් 500ක් ගමන් කිරීම හා පෘථිවිය වෙතට වීඩියෝ, රූප හා දත්ත නැවත එවීම ඇතුලු මෙහෙයුම් අරමුණු කිහිපයක් ඉටු කිරීමටත් සිදු වේ.
ස‍ඳෙහි - විභවය

‍ස‍ඳෙහි අපට නොපෙනෙන පැත්ත පෘථිවියෙහි වූ රේඩියෝ සම්ප්‍රේශණවලින් ආරක්ෂා වී ඇති නිසා එය ගඟනගාමීන්ගේ භාවිතය සඳහා රේඩියෝ දුරේක්ෂයක් ස්ථානගත කිරීමට සුදුසු ස්ථානයක් ලෙස සැලකේ. කුඩා පාත්‍ර හැඩැති ආවාට Puerto Rico හි Arecibo ට සමාන ස්ථාවර දුරේක්ෂයක් සඳහා ස්වාභාවික නිපැයුම සපයයි. වඩා විශාල පරිමාණ දුරේක්ෂ සඳහා කිලෝමීටර් 100ක විෂ්කම්භයකින් යුත් ස‍ඳෙහි නොපෙනෙන පැත්තේ කේන්ද්‍රය ආසන්නයේ පිහිටා ඇති ඩයිඩලස් ආවාටය හා ‍එහි කිලෝමීටර් 3ක් උස පිටත දාරය කක්ෂගත වී ඇති චන්ද්‍රිකාවලින් වන නොවැදගත් සන්නිවේදන නැවැත්වීමට උදව් වනු ඇත. රේඩියෝ දුරේක්ෂයක් සඳහා තවත් සුදුසු අපේක්ෂකයකු වන්නේ සහා (Saha) අවාටයයි.

සඳෙහි නොපෙනෙන පැත්තේ රේඩියෝ දුරේක්ෂයක් ස්ථානගත කිරීමට පෙර විසඳීමට ප්‍රශ්න ගණනාවක් තිබේ. සඳෙහි වූ ඉතා කුඩා දූවිලි උපකරණවලට, වාහනවලට හා අභ්‍යාවකාශ ඇඳුම්වලට අපවිත්‍ර විය හැක. රේඩියෝ තැටි සඳහා යොදා ගන්නා පරිවාරක ද්‍රව්‍ය සූර්ය ගිනි දැල්වල ආචරණවලින් ද ඉතා සුපරික්ෂාකාරීව ආරක්ෂා කළ යුතුය. අවසාන වශයෙන් දුරේක්ෂය අවට ප්‍රදේශය අනෙකුත් රේඩියෝ ප්‍රභවවල සන්නිවේදනවලින් ආරක්ෂා කළ යුතුය.

පෘථිවි චන්ද්‍ර පද්ධතියේ L2 ලැග්‍රාන්ජ් ලක්ෂ්‍යය නොපෙනෙන පැත්තෙහි 62800 km පමණ උසින් පිහිටා ඇත. මෙය ද අනාගත රේඩියෝ දුරේක්ෂයක් සඳහා සුදුසු ස්ථානයක් ලෙස යෝජනා කර ඇත.

නාසාහි අධ්‍යයනය කරමින් පවති එක් චන්ද්‍ර මෙහෙයුමක් වන්නේ ස‍ඳෙහි දක්ෂිණ ධ්‍රැවයේ එයිට්කන් බේසමට සාම්පල නැවත පැමිණීමේ ලෑන්ඩරයක් යැවීමයි. මෙම ස්ථානය ප්‍රධාන ගැටුමක් සිදු වූ ස්ථානයක් වන අතර 2400km පමණ වූ නිපැයුමක් නිර්මාණය කරන ලදී. මෙම ගැටුමේ ප්‍රමාණය සඳ මතුපිට තුළට ගැඹුරු විනිවිදයාමක් නිර්මාණය කර ඇති අතර මෙම ප්‍රදේශයෙන් නැවත ගෙන්වා ගන්නා සාම්පල ස‍ඳෙහි අභ්‍යන්තරය සැලකීමට අදාල දත්ත සඳහා විශ්ලේෂණය කළ හැක.

අපට පෙනෙන පැත්ත පෘථිවියෙහි වූ සූර්ය සුළංවලින් ආංශිකව ආවරණය වී ඇති නිසා සඳ මතුපිටෙහි අධිකම හීලියම් 3 සාන්ද්‍රණය ස‍ඳෙහි නොපෙනෙන පැත්තේ ඇතැයි අපේක්ෂා කෙරේ. මෙම සමස්ථානිකය සාපේක්ෂව පෘථිවියෙහි දුලබ වන නමුත් විලයන ප්‍රතිකාරක තුළ දී ඉන්ධනයක් ලෙස භාවිතා කිරීමේ හොඳ විභවයක් ඇත. චන්ද්‍ර නිපැයුම්වලට පක්ෂපාතී පුද්ගලයන් මෙම ද්‍රව්‍ය සඳ මධ්‍යස්ථානයක නිර්මාණය කිරීමට හේතුවක් ලෙස දක්වා ඇත.
සැටර්න් V

සැටර්න් V (සඳ රොකට්ටුව ලෙස හදුන්වන) යනු 1967 හා 1973 කාලාන්තර තුළදී නාසා හි ඇපලෝ හා ස්කයිලැබ් වැඩ සටහන් මගින් භාවිතා කළ බහු අදියර ද්‍රව ඉන්ධන වැයකළ හැකි රොකට්ටුවකි.


සැටර්න් රොකට්ටු පවුලේ විශාලතම රොකට්ටුව වු සැටර්න V, ඇලබාමා, කන්ස්විල් හි මාෂල් අභ්‍යවකාශ ගමන් මධ්‍යස්ථානයේදී වර්නර් වොන් බ්‍රෝන්ගේ අධීක්ෂණය යටතේ බෝයි, උතුරු ඇමරිකානු ගුවන් සමාගමක්, ඩග්ලස් ගුවන් යානා සමාගම හා IBM සමාගම ප්‍රධාන කොන්ත්‍රාත්කරුවන් ලෙස හවුල් කර ගනිමින් නිපදවිණි. එය උසෙන් බරෙන් හා කාර්යය භාරය නගා සිටුවීම ලක්ෂයෙන් මෙතෙක් ක්‍රියාකාරීත්වයට ගෙන ආ නිකුත් කිරීමේ වාහනය විය. 1980 දශකයේ පසු භාගයේදී පර්යේෂණ මෙහෙයුම් දෙකක පමණක් නිපදවු එනර්ජියානු රොකට්ටුවට ඊට වඩා යන්තමින් වැඩි නිකුත් වීමේ තෙරපුමක් තිබිණි.

නාසා විසින් 1967 හා 1973 අතරතුරදි කාර්යය භාරයේ අඩුවක් නොමැතිව සැටර්න් V රොකට්ටු 13 ක් නිකුත් කළේය. සැළසුම් කළ කාර්ය භාරය වුයේ නාසා ආයතනය විසින් චන්ද්‍රගොඩබෑම් සදහා භාවිතා කළ මිනිසුන් සහිත අභ්‍යවකාශ යානා නිපදවීම වු අතර සැටර්න් V රොකට්ටුව ස්කයිලැබ් අභ්‍යවකාශ මධ්‍යස්ථානය නිකුත් කිරීම සඳහා සහය දුනි.

සැටර්න් V රොකට්ටුව තුන්වැනි අදියර විවිධ නාසා කොන්ත්‍රාත්කරුවන් විසින් නිපද වනු ලැබුවත් සංයුක්ත බව පිළිබද ශ්‍රේණියක් අනුගමනය කිරීම හා ඒ සියල්ල පාලනය දැන් අයිතිව ඇත්තේ බෝයිං සමාගමටයි. ප්‍රථම හා දෙවන අදියරවල් පරීක්ෂා කරනු ලබන්නේ මිසිසිපිහි සෙන්ට් ලුවිස් බොක්ක අසල පිහිටි ස්ටෙනිස් අභ්‍යවකාශ මධ්‍යස්ථානයෙහිය. පසුව එම පහසුකම අභ්‍යවකාශ ෂටලයේ ප්‍රධාන එන්ජිම හා වර්තමානයේදී ඩෙල්ටා රෝමන් 4 EELV රොකට්ටුවේ හා අනාගතයේදී ඒරස් 5 රොකට්ටුවේ භාවිතා කරන RS 65 රොකට් එන්ජිම පරීක්ෂා කිරීමට හා එයට අවශ්‍ය වෙනස්කම් සිදු කිරීමට යොදා ගන්නා ලදී.
සටහන්

*Saturn_V


ප්‍රවර්ගය:ඇපලෝ වැඩසටහන
මයිකල් කොලින්ස්

මයිකල් කොලින්ස් යනු හිටපු ඇමරිකානු ගගනගාමියෙක් හා පරීක්ෂක ගුවන් නියමුවෙකි. 1963 දී ගගනගාමීන් 14 දෙනෙකුගෙන් සමන්විත තුන්වන කණ්ඩායමට ඔහුව තෝරාගනු ලැබීය. ඔහු දෙවරක් අභ්‍යාවකාශයේ පියාසර කළේය. ඔහුගේ පළමු අභ්‍යාවකාශ පියාසැරිය වන්නේ ජෙමිනි 10යි. ඔහු සහ අණ දෙන ගුවන් නියමු ජෝන් ඩබ්. යං විසින් සංකේතස්ථාන 2ක් අභ්‍යාවකාශ යානා 2කින් එහි දී ප්‍රදර්ශනය කළ අතර කොලින්ස් විසින් EVA 2 ක් ලබා ගන්නා ලදී. ඔහුගේ දෙවන අභ්‍යාවකාශ පියාසැරිය වන්නේ ඇපලෝ 11 වන අතර ඔහු එහි දී නියමු මොඩියුලයේ ගුවන් නියමුවා ලෙස ක්‍රියා කරන ලදී. ඔහු සඳ වටා කක්ෂගත වන අතරතුර නීල් ආම්ස්ට්‍රෝන් හා එඩ්වින් ඕල්ඩ්‍රින් පළමුවරට සඳ මත මිනිස් පා සටහන් තැබීය.

ගගනගාමියෙකු බවට පත්වීමට පෙර ජනපද මිලිටරි ඇකඩමියට ඔහු ඇතුළත් වූ අතර එහි සිට එක්සත් ජනපද ගුවන් හමුදාවට එක් වූණි. ඔහු F 86 යානයේ නැගී ප්‍රංශයේ චැම්බ්ලි බුසියර්ස් ගුවන් මූලස්ථානයේ දී පියාසර කළේය. ඔහුව USAF පරීක්ෂණාත්මක පියාසැරි පරීක්ෂණ ගුවන් නියමු පාසලට භාරගත්තේය. ඒ 1960 දී එඩ්වඩ් ගුවන් හමුදා මූලස්ථානයේ දීය. ඔහු අසාර්ථකව දෙවන ගගනගාමී කණ්ඩායමට අයදුම් කළ ද භාර ගනු ලැබූයේ තුන් වන කණ්ඩායමටය.

1970 දී නාසා ආයතනයෙන් විශ්‍රාම ගැනීමෙන් පසුව රාජ්‍ය දෙපාර්තමේන්තුවේ මහජන කටයුතු පිළිබඳව සහකාර ලේකම් ලෙස ඔහු රැකියාවක් ලබා ගත්තේය. වසරකට පසුව ජාතික ගුවන් හා අභ්‍යාවකාශ කෞතුකාගාරයේ පළමු අධ්‍යක්ෂකවරයා බවට පත්විය. ස්මිත් සෝනියන් ආයතනයේ උප ලේකම් බවට 1978 දී පත් වන තුරු ඔහු සිය නිලය දැරීය. 1980 දී LTV අභ්‍යවකාශ යානයේ උප සභාපති ලෙස ඔහු රැකියාව ලබා ගත් අතර 1985 දී තම ව්‍යාපාර කටයුතුවල නියැළීමට සඳහා ඉල්ලා අස් විය.

පැට්‍රිෂියා සමඟ විවාහ වූ කොලින්ස්හට කේට්, ඈන් හා මයිකල් යන දරුවන් තිදෙනා ලැබුණි. Jr කේට් යනු නිළියක් වන අතර All My Children යන දිවා කාලයේ විකාශිත මෙගා ටෙලිනාට්‍යයේ නැතලි මාලොව් ඩිලන් යන ඇගේ චරිතය නිසා ඇය සුප්‍රසිද්ධ නිළියකි.

2021 අප්‍රේල් 28 වැනිදා, කොලින්ස් (වයස 90) එක්සත් ජනපදයේ ෆ්ලෝරීඩා ප්‍රාන්තයේ නේපල්ස් හි දි පිළිකාවක් හේතුවෙන් මරණයට පත් විය.
භාහිර සබැඳි

* මයිකල් කොලින්ස්ගේ MIT/AeroAstro හි සපැමිණීම | 2015-04-01


ප්‍රවර්ගය:ඇපලෝ වැඩසටහන
ප්‍රවර්ගය:ඇමරිකානු ගගනගාමීන්
ඇපලෝ චන්ද්‍ර ගොඩ බෑමේ වංචා පිළිබඳ සිද්ධාන්තය

thumb|alt=tiny globe|බස් ඕල්ඩ්‍රින් හා නීල් ආම්ස්ට්‍රෝන් සඳෙහි හා ගොඩ බැසුම් මොඩියුලයෙහි නාසා විසින් නිපදවන ලද පුහුණු වීමේ ආකෘති තුළ පුහුණු වීමේ යෙදේ. ප්‍රතිවාදීන් කියා සිටින්නේ මුළු චන්ද්‍ර මෙහෙයුම මෙම පුහුණු කිරීමේ ආකෘතිය වැනි ආකෘති මත රූපගත කරන බවයි.
ඇපලෝ චන්ද්‍ර ගොඩබෑම් කුමන්ත්‍රණ න්‍යායන් ඉදිරිපත් කරන්නන් ප්‍රකාශ කරන්නේ ඇපලෝ වැඩසටහන හරහා සිදු කරන ලද චන්ද්‍රයා මත මිනිසුන් ගොඩ බෑමේ සියලු හෝ සමහරක් කොටස් නාසා හා අනෙකුත් ඊට අයත් සංවිධානවල සාමාජිකයන් විසින් ව්‍යාජ ලෙස රූ ගත කළ බවයි. සමහරක් කණ්ඩායම් හා තනි පුද්ගලයන්ට විවිධ මට්ටමේ උසස් සිද්ධාන්ත ඇති අතර පහත ඒවා ද ඒවාට ඇතුළත් වේ.

* ඇපලෝ ගඟනගාමීන් සඳ මත පා තැබුවේ නැත.
* නාසා හා අනෙකුත් සංවිධාන ඡායාරූප, චිත්‍රපටි, සම්ප්‍රේෂණ හා පාෂාණ සාම්පල ඇතුළත් සාක්ෂි නිෂ්පාදනයෙන්, විනාශ කිරීමෙන් හෝ වෙනස් කිරීමෙන් සැලසුම් සහගතවම මහජනයා මුලාවට ලක් කර ඇත.
* වර්තමානය දක්වාම නාසා හා අනෙක් අය අඛණ්ඩව මෙම කුමන්ත්‍රණයට ක්‍රියාකාරීව සහභාගී වේ.

ඇපලෝ චන්ද්‍ර ගොඩබැසීම් සඳහා තුන්වෙනි පාර්ශවීය සාක්ෂි රැසක් තිබෙන අතර, කුමණ්ත්‍රණ න්‍යායන් මගින් එල්ල කෙරෙන චෝදනා වලට විද්‍යාත්මක ප්‍රජාව ඇතුලු විවිධ පාර්ශව‍යන් විස්තරාත්මක පැහැදිළි කිරීම් සිදු කර ඇත. 2000 දශකයේ අග භාගයේ සිටම චන්ද්‍ර පූර්වේක්ෂණ ඕබිටරය වැනි චන්ද්‍රිකා මගින් ඇපලෝ මෙහෙයුම් ගොඩබැසූ ප්‍රදේශවල අධි-විභේදන ඡායාරූප ලබාගෙන ඇති අතර, චන්ද්‍රයා මත බැහැර කර එන ලද ඇපලෝ චන්ද්‍ර මොඩියුලයේ අවරෝහණ අධියර‍යන් සහ අභ්‍යවකාශගාමීන්ගේ අඩි සටහන් ආදිය මෙම ඡායාරූප වල සටහන් වී තිබේ. 2012 වර්ෂයේදී නිකුත් කෙරුණු චන්ද්‍රිකා ඡායාරූප වල අභ්‍යවකාශගාමීන් සඳ මත සිටුවනු ලැබූ ඇමරිකානු ධජ හයෙන් පහක් දැකගත හැකි විය. අනෙක් ධජය වූ ඇපලෝ 11 අභ්‍යවකාශගාමීන් සිටවූ ධජය ඔවුන්ගේ චන්ද්‍ර මොඩියුලයේ ආරෝහණ ප්‍රචාලන පද්ධතියේ පීඩණයට හසු වී ගැලවී විසිවී ගොස් තිබුණි.

බොහොමයක් විචාරකයින් මෙම වංචා කිරීම පිළිබඳ ප්‍රකාශ කිරීම් නිෂ්ප්‍රභා කරන ප්‍රතිඵල ප්‍රකාශයට පත් කර ඇත. ගෝල්අප් සංවිධානය මඟින් 1999 දී සිදු කරන ලද මත විමසුමෙන් පැහැදිලි වූයේ ඇමරිකානු මහජනතාවගෙන් 89%ක් චන්ද්‍ර ගමන නියම එකක් සේ සැලකූ බවත් 6%ක් එලෙස නොසැලකූ බවත් 5% ක් කිසිදු තීරණයකට නොඑලඹුණු බවත්ය.

ප්‍රවර්ගය:ඇපලෝ චන්ද්‍ර ගොඩ බෑම වංචාවක්ය යන මතය
ජූඩෝ

ජුඩෝ ක්‍රීඩාව ජු-ජිට්සු සටන් කලාවෙන් බිඳී ආ පොරබැදීමේ ආරට අයත් නූතන ජපන් ආත්මාරක්ෂක ක්‍රිඩා සටන් කලාවක් වන අතර එහි ආරම්භය 19 වන සියවසේ අගභාගයේදී ජපානයේදි සිදු විය. ජුඩෝ යන වදනෙහි අරුත වන්නේ මෘදු යන්නයි. මෙම ක්‍රීඩාවෙහි වඩාත් වැදගත් කොටස වන්නේ එයට අයත්වන තරගකාරී කොටසයි. එහිදි ක්‍රීඩකයෙකුගේ ඉලක්කය වන්නේ තම ප්‍රතිවාදියා බිම හෙලීම, ඔහුට චලනය විය නොහැකි වන පරිදි ක්‍රියාත්මක වීම හෝ වෙනත් පොර බැදීම් ක්‍රම වේදයකින් ප්‍රතිවාදියා මෙල්ල කිරීමයි. මේ සදහා ප්‍රතිවාදියාගේ දෑත් හෝ දෙපා හිරවන පරිදි දැඩිව අල්ලා ගැනීම ආදි ක්‍රම වේදයන් භාවිතා කළ හැකිය. දෑත් හා දෙපා භාවිතයෙන් සිදු කරන සුළු පහරදීම් සහ තල්ලු කිරීම් මෙන්ම ආයුධවලින් එල්ල වන ප්‍රහාරයන්ට මුහුණ දීමේ යම්යම් ක්‍රම වේදයන් ද ජුඩෝ ක්‍රීඩාවට ඇතුළත් වන නමුත් ඒවා පෙර සකස් කළ ක්‍රීයාදාමයන් ලෙස පමණක් සිදු කෙරෙන අතර ජුඩෝ තරඟ සහ නිදහස් ජුඩෝ පුහුණු වීම් තුළ ඒවා භාවිත කිරීමට ඉඩ දෙනු නොලැබේ.

ආවසාන වශයෙන් ජුඩෝ ක්‍රීඩාව සදහා නිර්මාණය කෙරුණු දර්ශනය සහ ශික්ෂණ ශාස්ත්‍රය සාම්ප්‍රදායික ආත්මාරක්ෂක සටන් පාසැල් (කොරූයු) ඔස්සේ වැඩි දියුණු වු සියලු ජපන් ආත්මාරක්ෂක සටන් කලාවන් සදහා ආකෘතියක් බවට පත් විය.

ජුඩෝ ක්‍රීඩාවේ නිරත වන්නන් 'ජුඩෝකා' ලෙස හැදින්වේ.


== සටහන් ==ජුඩො ක්‍රිඩාව ආත්මාරක්ශක සටන් කලාවක්ලෙස වැදගත්වේ. ජුඩො හි නිර්මාතෘ වනුයෙ ආචාර්ය ජිගාරො කානො මහතාය.තව එහි සටන්ක්‍රම ආදිය බෙහෙවින් සරලවෙ. නමුත් ප්‍රහාරත්මකය


ප්‍රවර්ගය:ක්‍රීඩා
පාරම්පරික පරිපාලනය

මොරොක්කෝ ජාතික සංචාරක ඉතිහාස සටන් කරුවෙකු වු ඉබන් බතූතාට අනුව 1344 වන විට රාජධානියෙහි අගනුවර දෙකක් විය. එකක් උතුරේ “නල්ලුර්” වල වු අතර, මුතු සොයන කාලසීමාව තුළ ‘පුත්තලම’ අනික් අග නගරය විය. නියම රාජධානිය වු යාපනය අර්ධද්වීපය “පර්රු” සහ “ඌර්” හෙවත් ගම් යනුවෙන් හැදින්වෙන උප බෙදීම් ඇතුළත් වු පළාත් කීපයකට බෙදා තිබුණි. “පර්රු” යනුවෙන් අදහස් වුයේ වඩා විශාල භූමි ප්‍රදේශයකි. “ඌර්” හෙවත් ගම කුඩාම ඒකකයයි. මෙම ඒකක පාලනය වුයේ පළාත් හා ප්‍රාදේශීය මට්ටමින් ධුරානු ක්‍රම පිළිවෙලිනි. ඉහළම ස්ථානයේ සිටියේ රජුය. රාජ්‍යත්වය හිමි වුයේ පිය උරුමය අනුව යන පාරම්පරික ක්‍රමයකිනි. සාමාන්‍යයෙන් රජුගේ ඇවෑමෙන් රජුගේ වැඩිමහල් පුත්‍රයාට රජකම හිමිවේ. මෙම පාලන ධුරාවලියෙහි රජු ළගට සිටියෝ අධිකාරීවරුය. ඔවුහු පළාත්වල පාලනය ගෙන ගියහ. ඊළගට මුදලිවරුය. ඔවුන්ගේ කාර්යය වුයේ විනිශ්චයකරුවන් ලෙස යුක්තිය පසිදලීම සහ නීතිය අර්ථ කථනය කිරීමෙන් ඉඩම් පිළිබද නීති රෙගුලාසි ක්‍රියාත්මක කිරීමයි. ඊට අමතරව අදාළ පළාතේ සිදුවීම් සම්බන්ධයෙන් තොරතුරු රැස් කිරීම හා ඉහළ නිලධාරීන්ට වාර්තා කිරීමද ඔවුන්ගේ රාජකාරිවලට අයත් විය. මෙම ධූරාවලියෙහි ඊළගට පැමිණෙන්නේ “කන්කානි” නම්වු ආදායම් පාලකවරු සහ කනකපිල්ලේ වශයෙන් හැදින්වෙන ගණකාධිකාරීවරුන්ය. ඔවුන් “පන්ධාර පිල්ලේ” නමින්ද හඳුන්වනු ලැබුහ. ඔවුන් වාර්තා තබා ගැනීම හා ගිණුම් පවත්වා ගෙන යා යුතු විය.

මැනියම් යනු පරූ වරුන්ගේ ප්‍රධානියාය. මුදලියාර්වරු ඔහුට සහාය වු අතර “උදෙර්” වරු මුදලියාර්ට සහාය වුහ. මෙම උදෛයර්වරු එක ගමක හෝ ගම් කීපයක බලයලත් ප්‍රධානියා විය. නීතිය හා සාමය සුරැකීමේ බලය ඔවුන් සතු වු අතර බල ප්‍රදේශය තුළ ඉඩම් මැනීම, අදායම් එකතු කිරීම ආදී කටයුතු වලටද සහාය වුහ. ගම් ප්‍රධානියා නොහොත් ගම් මුලාදෑනියා “තලෛයාර්” “පඩන්කඩ්ඩි” හෝ අඩප්පනාර් යනුවෙන් හඳුන්වනු ලැබු අතර, බදු අය කිරීමේදී සහාය වීම හා තම බල ප්‍රදේශය තුළ සාමය පවත්වාගෙන යාම ඔහුගේ රාජකාරි විය. මෙම තනතුරුවලට අමතරව එක් එක් කුලය අනුව ඒ ඒ කුලයන්ගේ වගකීම් ඉටු කරන්නාවු ප්‍රධානියෙකුද සිටියේය.

“වන්නිමෙයි” යනු යාපනය අර්ධද්වීපයට දකුණින් පිහිටි භූමි ප්‍රදේශයක් විය. ඒවා ජනාවාස වී තිබුණේ සුළු වශයෙනි. වර්තමානයේ ඒවා උතුරුමැද හා නැගෙනහිර පළාත් ලෙස සැලකේ. මෙම කොටස් පාලනය වුයේ “වන්නියාර්” වරු ලෙස හඳුන්වනු ලැබු සුළු නිලධාරීන් විසිනි. යාපනය අර්ධද්වීපයට දකුණෙන් සහ ත්‍රීකුණාමලය දිස්ත්‍රික්කයේ නැගෙනහිරින් වු “වන්නිමෙයි”වලින් යාපනය රාජ්‍යයට වාර්ෂිකව බදු වෙනුවට තුටු පඩුරු ලැබුණි. මෙම තුටු පඬුරුවලට අයත්වුයේ මිල මුදල් , ධාන්‍ය , මී පැණි , අලි ඇත්තු සහ ඇත් දළ යනාදියයි. මෙම වාර්ෂික තුටු පඩුරු දිමේ ක්‍රමයක් භාවිතයට යොදා ගැනුණේ එම ප්‍රදේශ යාපනයට බොහෝ ඈතින් පිහිටා තිබීම හේතුවෙනි. VI වන පරාක්‍රමබාහු රජුගේ සේනාවක් 1450 දී අවුරුදු 17 ක් වැනි කෙටි කාලයකට බලය අල්ලා ගන්නා තෙක් 14 වන ශත වර්ෂයේ ආරම්භයේ හා මැද භාගයේ දිවයිනේ බස්නාහිර , දකුණ හා මධ්‍යම ප්‍රදේශයේ පැවති සිංහල රාජධානිය ප්‍රවේණිගත උරුමයන් යටතේ පාලනය විය. 1600 ආරම්භයේ පමණ දකුණු ඉන්දියාවේ මඩලකොට්ට නැමැති ප්‍රදේශයද යාපනය රාජධානිය මගින් පාලනය විය.
සටහන්
තාක්ෂණික නොවන වදන්වලින් ප්‍රකාශ කරන ලද HDTV හි වාසි

අධි විභේදන රූපවාහිනී (HDTV) ඒවාට විභේදන පේළි වැඩි ගණනක් තිබෙන නිසා සම්මත රූපවාහිනීවලට වඩා වැඩි රූප තත්වයක් ළඟා කර ගනී. දෘශ්‍ය තොරතුරු 2-5 වාරයක් තියුණු වේ. එසේ වන්නේ පරිලෝකන රේඛා අතර වූ හිඩැස් ඉතා පටු වීම හෝ සාමාන්‍ය‍ඇසට නොපෙනීමයි.

ඉලක්කම්වලට ඈඳන ලද “i” මඟින් ඇඟවෙන්නේ අතුරු වියූ බව වන අතර “p” මගින් ඇඟවෙන්නේ ප්‍රගාමී බවයි. අතුරු වියූ පරිලෝකන ක්‍රමයේ දී විභේදන පේළි 1080ක් දෙකට බෙදනු ලැබේ. පළමු පේළි 540 රාමුවක් මත සායම් කරන අතර දෙවන පේළි 540 දෙවන රාමුවක් මත සායම් කෙරේ. එමඟින් කලාප පළල අඩු වේ. ප්‍රගාමී පරි‍ලෝකන ක්‍රමයේ දී වඩා විශාල කලාප පළලක් මත තත්පරයට රාමු 60ක සීඝ්‍රතාවයකින් විභේදන පේළි 1080ම එකවර දර්ශනය වේ.

සාමාන්‍යයෙන් විකාශනය කරන HDTV වීඩියෝ සංඥාවල ශබ්ද පටය ඩොල්බි ඩිජිටල් 5.1 සරවුන්ඩ් ශබ්ද ආකාර වන අතර එමඟින් සම්පූර්ණ විසිරි ශබ්ද හැකියාවක් ලබා දේ. STBC රූපවාහිනී සංඥාව ඇතුළත් වන්නේ එක් චැනලයක් භාවිතා කරන හෝ චැනල 2ක් භාවිතා කරන හෝ ඒ දෙකම ඇතුළත් ශ්‍රව්‍ය සංඥාවයි. චැනල 2කින් යුත් විකාශන ඩොල්බි සරවුන්ඩ් ශ්‍රව්‍ය සංඥා මඟින් කේතනය කළ හැක. බ්‍රසීලය මඟින් ISDB – T ජපාන සම්මතය වීඩියෝ සම්පීඩනයේ දී H.264 AVC Mpeg4 part 10 දක්වා හා ශ්‍රව්‍ය සම්පීඩනයේ දී HE-AAC දක්වා යාවත් කාලීන කරන ලදී. එලෙස සිදු කරන ලද්දේ ඩොල්බි විවෘත නොවන හා H.264 AVC Mpeg4 වලට වඩා මිළෙන් අධික වන නිසාය. ඉන්පසු ඔවුන් යාවත් කාලීන කරන ලද සම්මතය ISDB-Tb නැවත නම් කළ අතර එය වර්තමානයේ අන්තර්ජාතික ISDB-T සම්මතය බවට පත්ව ඇත.
වර්ණ රූපවාහිනී

බොහෝමයක් රූපවාහිනී පර්යේෂකයන් වර්ණ රූප සම්ප්‍රේශණය අගය පැසසීමට ලක් කරයි. 1889 දී රුසියාවේ දී යාන්ත්‍රිකව පරිලෝකනය වන වර්ණ පද්ධති සඳහා වූ පේටන්ට් යෙදුම වර්ණයේ වැදගත්කම කෙතරම් කාලයකට කලින් තේරුම් ගියේ ද යන්න පෙන්වයි. ජෝන් ලොගී බෙයාර්ඩ් 1928 ජූලි 3 වනදා ප්‍රථම වර්ණ සම්ප්‍රේශණය ප්‍රදර්ශණය කරන ලදී. මේ සඳහා ඔහු සම්ප්‍රේශණ හා ප්‍රතිග්‍රාහක කෙළවරවල පරිලෝකනය කිරීමේ තැටි දඟර ඇත උපකරණ 3ක් සමඟ යොදා ගත් අතර එක් එක් දඟරය වෙනස් ප්‍රාථමික වර්ණවල පෙරහනක් සමඟ වූ අතර ප්‍රතිග්‍රාහක අන්තයෙහි ආලෝක ප්‍රභව තුනක් හා ඒවායේ දීප්තිය විචල්‍ය කිරීමට කොමියුටේටරයකින් ද යුක්ත විය.බෙයාර්ඩ් 1938 පෙබරවාරි 4 වනදා යාන්ත්‍රිකව පරිලෝකනය කරන ලද 120-line රූපයක් බෙයාර්ඩ්ගේ ක්‍රිස්ටල් පැලස් රූපාගාරයේ සිට ලන්ඩනයේ ඩොමීනියන් රංග ශාලාවේ ප්‍රක්ෂේපණ තිරයකට යැවීමෙන් ලොව ප්‍රථම වර්ණ විකාශනය සිදු කරන ලදී. 1938 දී වර්ණ රූපවාහිනී සඳහා වූ ෂැඩෝ මාස්ක් තාක්ෂණය සඳහා ජර්මනියේ වර්නර් ‍ෆ්ලෙෂිග් විසින් පේටන්ට් බලපත්‍රය ලබා ගන්නා ලදී. 1939 දී බර්ලින්හි වූ අන්තර් ජාතික රේඩියෝ ප්‍රද‍ර්ශනයේ දී වර්ණ රූපවාහිනී ප්‍රදර්ශනය කරන ලදී. 1944 අගෝස්තු 16 වනදා බෙයාර්ඩ් විසින් සම්පූර්ණයෙන් ඉලෙක්ට්‍රොනික වර්ණ රූපවාහිනී සංදර්ශකයක ප්‍රථම නිරූපනය ඉදිරිපත් කරන ලදී. ඔහුගේ 600-line වර්ණ පද්ධතිය එක් එක් පින්තූරය සෑදීම සඳහා පරිලෝකන 6ක් ‍යොදා ගන්නා අතර එය ත්‍රිත්ව අතුරු වියමන යොදා ගනී.
සංඛ්‍යාංක රූපවාහිනී

සංඛ්‍යාංක රූපවාහිනී (DTV) යනු ප්‍රතිසම ටීවීවල ප්‍රතිසම සංඥාවලට සන්සන්දනාත්මකව සංඛ්‍යාංක සංඛ්‍යා භාවිතය චලනය වන රූප හා ශබ්ද යැවීම හා ලබා ගැනීමයි. 1990 පසුභාගයේ දී හඳුන්වාදුන් මෙම තාක්ෂණය රූපවාහිනී සම්ප්‍රේශණ ව්‍යාපාරයට හා ඉලෙක්ට්‍රොනික් කර්මාන්තයට නව වාණිජමය අවස්ථා ලබා දෙමින් පිවිසීය.

සංඛ්‍යාංක රූපවාහිනී ප්‍රතිසම රූපවාහිනීවලට වඩා සුනම්‍ය හා කාර්යක්ෂම වේ. විකාශනකරුවන් විසින් නියම ලෙස භාවිතා කළ විට සංඛ්‍යාංක රූපවාහිනී වඩා හොඳ තත්වයෙන් යුත් රූප හා ශබ්ද ලබා දෙන අතර වැඩි වැඩසටහන්ගත කිරීමේ අවස්ථා ද ලබා දේ. කෙසේ නමුත් DTV වඩා සුපිරි තාක්ෂණික තත්වයක් සපයන මුත් සංඛ්‍යාංක සංඥාවක් ප්‍රතිසම සංඥාවක් තරම් තත්වයෙන් යුතු රූප හෝ ශබ්ද ගෙන යන්නේ නැත.
මුල් කාලීන රූපවාහිනී ස්ථාන

මෙම 1920 හා 1930 කාලයේ වූ මුල් කාලීන රූපවාහිනී ස්ථාන ලැයිස්තුව ලෝකයේ ප්‍රථම ඒවා අතර වේ. මෙම බොහෝමයක් පර්යේෂණාත්මක ස්ථාන පිහිටා තිබුණේ යුරෝපයේ (එක්සත් රාජධානිය, ප්‍රංශය, ජර්මනිය, ඉතාලිය, පෝලන්තය, නෙදර්ලන්තය හා රුසියාව) හා එක්සත් ජනපදයේය. සමහරක් නූතන විකාශනකරුවන් ඔවුන්ගේ සම්භවය මෙම මුල් කාලීන සේවා ස්ථානවලට ඈඳා ගනී.

1941 ජූලි මසට පෙර එක්සත් ජනපදයේ වූ සියලු රූපවාහිනී බලපත්‍ර කාර්යාලීය වශයෙන් පර්යේෂණාත්මක ඒවා වූ බව සැලකිල්ලට ගත යුතුය. එය එසේ වූයේ ඒ කාලය වන විට NTSC රූපවාහිනී සම්මතය තවදුරටත් වර්ධනය වීමට තිබූ නිසාය. තවද සමහරක් ඇමරිකානු රූපවාහිනී විකාශනකරුවන් 1947 වැනි කාලයක් තෙක්ම ඔවුන්ගේ පර්යේෂණාත්මක බලපත්‍රය යටතේ ක්‍රියාත්මක වීමට අඛණ්ඩව සිදු කරන ලදී. එසේ නමුත් එම කාලය වන විට ඔවුන් විසින් ඔවුන්ගේ වාණිජමය සහෝදරයන් මෙන්ම එකම තාක්ෂණික සම්මත භාවිතා කරන ලදී.
ස්ත්‍රි පුරුෂ භාවය සහ රූපවාහිනිය

සාම්ප්‍රදායිකව ගත් කල පුරුෂයන්ට වඩා ,හුදකලා වූ කාන්තාවන්ට වඩාත්”පුරුෂමය “වැඩසටහන් පර්භෝජනය කිරීමේ සමාන අවස්ථා ලැබෙන අතරතුර බොහෝ රූපවාහිනී වැඩසටහන් වල පවතින භාවාත්මක උත්තේජන ස්වභාවය පුරුෂයන් තුල පවතින ස්ත්‍රී පාර්ෂවයන්ටම බලපෑම් ඇති කළේය.
රූපවාහිනියට කාන්තා ව්‍යාපාරයේ ප්‍රධාන ස්ථානයක් හිමි විය. රූපවාහිනිය පෙන්වන පෙන්වන බොහෝ කාන්තාවන් , බොහෝ පුද්ගලයන් තුල පවතික පොදු ඒකාකාරී මතයට අනුකූලවුවත් රූපවාහිනිය මිනිසුන්ගේ ජීවිත මෙන්ම ප්‍රවෘත්ති සහ කාලීන සිදුවීම්ද ඉදිරිපත් කළේය. රූපවාහිනිය ඔස්සේ පෙන්වූ මෙම ‘අනෙකුත් ජීවිත’වලට කාන්තාවන් ගේ පවතින සම්බන්ධ සමාජකරණය පිළිබඳ තෘප්තිමත් නොවූණි. මෙය සමාජය තුල කාන්තාවන්ගේ භූමිකාව පිළබඳ බෙහෝ කතිකාවන් සහ තර්ක විතර්ක මතු කළේය.
රූපවාහිනිය වාණිජමය වශයෙන් භාවිතයට පැමිණි 1930 අග භාගයේ සිටම රූපවාහිනී තිරය මත කාන්තා හා පුරුෂ නියෝජනය සමාජය තුල සාකච්ඡාවට තුඩුදුන් මාතෘකාවක් විය. 1964 දී බෙටී ෆ්‍රීඩන් විසින් “- ඇමරිකානු කාන්තාව ,සිය දුක්ඛදායක, මෝඩ ,කම්මැලි දිවා කාලය ආදරය පිළිබඳ සිහින දකිමින් සහ සිය ස්වාමිපුරුෂයන් පිළිගැනීමට යටිකූට්ටු සැලසුම් හදමින් ගතකරන මෝඩ අසුන්දර අස්ථිර කුඩා ගෘහ සේවිකාවක් ලෙස ඉදිරිපත් කර ඇත.” යනුවෙන් ප්‍රකාශ කර ඇත. 1960 සහ 1970 වකවානුවල කාන්තාවන් විසින් සාමාජයේ සම තත්වය ලබා ගැනීම සඳහා කළ විප්ලව සහ විරෝධතා වලදී ඔවුන් විසින් ආමන්ත්‍රනය කරනු ලැබුවබූ එක් කාන්තාවක් වන්නේ රූපවාහිනිය තුල ඔවුන්ගේ නිරූපනයයි. මාධ්‍යවේදී 1980 වකවානුවේ ජාලගත රූපවාහිනියේ භාවිතය සහ වැඩසටහන් කරණය පෙර පැවති කාන්තාව පිළිබඳ සමාජයේ වූ පොදු ඒකාකාරී මතය වෙත නැවත කැඳවාගෙන යාමේ ප්‍රයත්නයක් ලෙස ප්‍රකාශ කළේය. රූපවාහිනිය ඔස්සේ නිවසටම සීමා වූ කාන්තාවකට වුවද ක්‍රීඩා, යුද්ධය,ව්‍යාපාර, වෛද්‍ය, නීති සහ දේශපාලන යන කාලයක් තිස්සේ මූලික වශයෙන් පිරිමින්ට සීමා වූ ‍ෙලස සැලකූ අපේ සංස්කෘතියේ කොටස් අත්දැකීමෙන් දැනගැනීමේ හැකියාව ලැබී ඇත.
රූපවාහිනිය සතු සහජ මිත්‍රශීලීභාවය සුපුරුදු පරිදි අලංකාරවත් ලෙස සැරසුණු මිනිසුන්ව ඔවුන්ගේ බාහිර ස්වරූපය සහ අලංකාරය යන කාරණාවලින්ද වින්ශ්චයට ලක් කරන, සමාජයේ ඇති පොදු රංග භූමි කිහිපයෙන් එකක් බවට එය පත් කරයි.

1930 සිට 2007 දක්වා දිවා රූපවාහිනිය එතරම් වෙනසකට ලක්වී නැත. Soap operas සහ talk shows වැසටහන් තවමත් දිවා වැඩසටහන් ලේඛනයේ ඉහළින්ම වැජ‍ෙඕ. 1950 සිට වැඩිම පිරිසක් රූපවාහිනිය නරඔන වේලාවන් පිරිමින් ඉලක්කරගෙන සහ ඔවුන්ගේ අවශ්‍යතාවලට සරිලන පරිදි නිර්මාණය විය. 1952දී මෙ වේලාව තුලදී විකාශනය වූ නාට්‍ය වල චරිත 68% ක්ම පිරිමි චරිත වූඅතර 1973 දී එය 74% ක් විය. 1970දී ‘කාන්තාවන් සඳහා ජාතික සංවිධානය’(NOW) මේ සඳහා පියවර ගනු ලැබුණි. ඔවුන් විසින් , රූපවාහිනියේ පෙන්වන මෙම අපහාසාත්මක පොදු ඒකාකාරී ස්වරූපයේ කාන්තාවන් පිළිබඳ අධ්‍යනය කොට වෙනස් කිරීමට කාර්ය බලකායක් පිහිටුවිය.1972 වර්ෂයේදී ඔවුන් විසින් විකාශන ජාල හිමි ආයතන 2කට කාන්තාවන්ට අසාධාරණ ලෙස වැඩසටහන් නිර්මාණය කිරීම සම්බන්ධව ඔවුන්ගේ බලපත්‍ර වලට අභියෝග එල්ල කරනු ලැබිණි. 1960 වකවානුවේදී විකාශය කෙරුණුI Dream of Jeannie සහ Bewitched යන නාට්‍ය තුලින් ඉදිරිපත් කල අදහස වූයේ කාන්තාවන්ට සිය රාජකාරිය මගහැරී යාමට ඇති එකම ක්‍රමය වන්නේ ඔවුන්ගේ මායිම් තුලින් බවයි. ඇ.එ. ජනපදයේ Carat රාජ්‍යයේ කර්මාන්ත විශ්ලේෂිකා Shari Anne Bril “අවුරුදු ගණනාවක් තිස්සේ පිරිමින් කැමරා පිටුපස රඟ දක්වන විට කාන්තාවන්ට හිමි වුයේ මෝඩ තත්වයකි. නමුත් වර්තමානයේදී ඔබට අති දක්ෂ වීරවරියන්ගේ සහ දක්ෂ ව්‍යාපාරික කාන්තාවන්ගේ චරිත රඟපාන කාන්තා නායිකාවන් දැකිය හැකිය.” ලෙස ප්‍රකාශ කළාය. වර්තමාන විකාශන ජාල වලට විවිධ වූ විශේෂ කාන්තා චරිත ඇතුලත් කර තිබේ.
අන්තර්ජාල රූපවාහිනී

අන්තර්ජාල රූපවාහිනි හෝ අන්ත්ජාල TV යනු අන්තර්ජාලය හරහා බෙදාහරින රූපවාහිනියකි. අන්තර්ජාලය රූපවාහිනිය මගින් ප්‍රෙක්ෂකයන්ට ඔවුන්ට දැකිමට අවශ්‍ය ‍දේ දර්ශන අඩංගු ප්‍රධාන කාලයෙන් තෝරා ගැනිමට ඉඩ ප්‍රස්ථාව ලැබේ. අන්ත්ජාල රූපවාහිනියේ ප්‍රාථමික ආකෘතිය අන්තර්ජාල TV හෝ අන්තර්ජාල පිහිටිමේ ඇති තෝරාගත් විඩියෝවක් වන ආවේනික ‍වෙබ් අඩවිය වේ. එය IPTV වලට වඩා වෙනස් වන අතර TPTV ආවේණික විස්තර සේවා සැපයුම් ජාලයක් ලෙස ක්‍රියා කරයි.

අන්තර්ජාල TV‍ වෙළදපොලට ක්ෂනික වන අතර සාපේෂ අඩු ආයෝජක හේවත් වේ. අන්තර්ජාල TV මගින් පවතින යටිතල පහසුකම් ‍හා බ්‍රොඩ්බෑන්ඩ්, ADSC, W1-F1 කම්බි යන චන්ද්‍රිකා විවිධ සේවා අවශ්‍ය වටින උපකරණයක් ලෙස සලකන අතර නව ආදායම් ලබ ගැනිමේ මාර්ග‍ලෙස සලකනු ලැබේ.
සටහන්

| Internet television
|}
{|

ප්‍රවර්ගය:අන්තර්ජාලය
පසු ප්‍රක්ෂේපණ රූපවාහිනී

පසු ප්‍රක්ෂේපනය යනු විශාල තිර රූපවාහිනී සංදර්ශක තාක්ෂණික ක්‍රමයකි. බොහෝමයක් ඉතා විශාල තිර සහිත ටීවී (අඟල් 200 දක්වා හෝ ඊට වඩා වැඩි) පසු ප්‍රක්ෂේපණය යොදා ගනී. මෙහි ප්‍රභේදනයක් වන්නේ සමානම තාක්ෂණයක් යොදා ගන්නා තිරයකට ප්‍රක්ෂේපණය කෙරෙන වීඩියෝ ප්‍රක්ෂේපකයයි.

1970 පමණ සිට ප්‍රක්ෂේපණ රූපවාහිනී වාණිජමය වශයෙන් මිළ දී ගැනීමට තිබූ නමුත් එම කාලය වන විට එයට CRT හි රූපවල තියුණු බව සමඟ ගැලපීමට නොහැකි විය. නූතන ආකෘති විශාල ලෙස වර්ධනය වී ඇති අතර මිළ අධික කාර්යක්ෂම HDTV විශාල තිර සංදර්ශක සපයයි. තවමත් LCD හා ප්ලස්මා පැතලි තිරවලට වඩා ඝනකම් නූතන පසු ප්‍රක්ෂේපණ රූපවාහිනී එහි මුල් කාලීන රූපවාහිනීවලට වඩා කුඩා පාදයකින් යුක්ත වන අතර බිත්තියෙහි එල්ලීමට තරම් සැහැල්ලු වේ.

ප්‍රක්ෂේපණ රූපවාහිනීවල ප්‍රක්ෂේපණ පද්ධති වර්ග තුනක් භාවිතා වේ. CRT ප්‍රක්ෂේපක එයින් මුල්ම වර්ගය වූ අතර ඒවා අඟල් 40 පසු කර යාමට සමත් වූ ප්‍රථම රූපවාහිනිය වේ. එය ප්‍රමාණයෙන් විශාල වූ අතර සමීප පරාසවල දී රූප අපැහැදිලි වේ. නවීන තාක්ෂණික ක්‍රමවලට DLP (පරාවර්තී ක්ෂුද්‍ර දර්පන චිප) හා LCD ප්‍රක්ෂේපක ඇතුළත් වේ. LCoS , LCD ප්‍රක්ෂේපක තාක්ෂණික ක්‍රම වර්ගය 1080p විභේදක බලයක් ලබා ගැනීමට හැකියාව ඇත. උදාහරණ: සෝනි හි SXRD, JVC හි D-ILA, හා මයික්‍රො ඩිස්ප්ලේ කෝපරේෂන්හි ලික්විඩ් ෆිඩලිටි හි ඇතුළත් වේ.

2005 දී හා 2006 දී වඩා මිළ අධික LCD රූපවාහිනි ප්ලස්මා පැතලි තිර රූපවාහිනිවලට වඩා ප්‍රචලිත වූ නමුත් LCD වල මිළ පහත වැටීම හා දියුණු වීම් සෝනි, පිලිප්ස්, ටොෂීබා හා හිතාචි ආයතන ඔවුන්ගේ පෙළ ගැස්වීම්වලින් පසු ප්‍රක්ෂේපණ රූපවාහිනී ඉවත් කිරීමට සැලසුම් කිරීමට හේතු වී ඇත. වර්තමානයේ සැම්සුං, මික්ෂුබිෂි, RCA , පැනසොනික් හා JVC වෙළෙද පොළෙහි රැඳී සිටී. මුල් කාලීන පසු ප්‍රක්ෂේපන රූපවාහිනීවල විශාල බවින් අදහස් කළේ ඒවා බිත්තියෙහි එල්ලිය නොහැකි බවයි. බොහොමයක් පැතලි තිර පාරිභෝගිකයින් ඔවුන්ගේ රූපවාහිනී බිත්තිවල නොඑල්ලූ නමුත් එසේ කළ හැකි වීම ප්‍රධාන විකුණුම් ලකුණක් සේ සැලකූහ.
සටහන්